**Zmluva o zabezpečení servisnej starostlivosti**

uzatvorená podľa ustanovenia § 269 ods. 2 zákona č. 513/1991 Zb. Obchodný zákonník, v znení neskorších predpisov a príslušných ustanovení zákona č. 343/2015 Z. z. o verejnom obstarávaní a o zmene o doplnení niektorých zákonov, v znení neskorších predpisov (ďalej len „*zmluva*“) medzi:

**Poskytovateľ:**

Sídlo:

zastúpený:

IČO:

DIČ:

IČ DPH:

IBAN:

Spoločnosť zapísaná v

(ďalej len “*poskytovateľ*”)

a

**Objednávateľ: Fakultná nemocnica Trenčín**

Sídlo: Legionárska 28, 911 71 Trenčín

zastúpený: Ing. Michal Plesník, riaditeľ

IČO: 00610470

IČ DPH: SK2021254631

DIČ: 2021254631

Banka: Štátna pokladnica Bratislava

Bankové spojenie: SK23 8180 0000 0070 0028 0438

(ďalej len “*objednávateľ*”)

(ďalej spoločne len „*zmluvné strany*“)

**Článok I.**

**Úvodné ustanovenia**

1. Objednávateľ je štátna príspevková organizácia, ktorej zriaďovateľom je Ministerstvo zdravotníctva SR, a ktorá je v zmysle § 3 ods. 1 písm. a) zákona č. 523/2004 Z. z. o rozpočtových pravidlách verejnej správy, v znení neskorších predpisov poskytovateľom zdravotnej starostlivosti. Objednávateľ je právnickou osobou zapísanou v registri organizácií vedenom Štatistickým úradom SR, v ktorom je zaradená ako organizácia ústrednej štátnej správy.
2. Poskytovateľ je obchodnou spoločnosťou založenou podľa slovenského právneho poriadku a v súlade s § 2 ods. 2 písm. a) ObZ v znení neskorších predpisov, podnikateľom.
3. Podkladom na uzavretie tejto zmluvy je ponuka úspešného uchádzača predložená v postupe zadávania nadlimitnej zákazky na uskutočnenie servisných prác podľa § 66 ods. 7 ZVO pod názvom „ Pozáručný servis a pravidelná údržba zdravotníckych prístrojov II – časť 1 “.

**Článok II.**

**Predmet zmluvy**

1. Predmetom tejto zmluvy je záväzok poskytovateľa vykonávať pre objednávateľa servisné práce na prístrojoch v rozsahu podľa tejto zmluvy (ďalej aj ako „servisné práce“) a záväzok objednávateľa uhradiť za poskytnutie servisných prác dohodnutú odmenu podľa Prílohy č.2 zmluvy. Miestom dodania servisných prác je sídlo objednávateľa.
2. Servisná starostlivosť v zmysle tejto zmluvy sa bude poskytovať v súvislosti s nasledujúcimi prístrojmi (ďalej len “**prístroje**”):

|  |  |  |  |  |
| --- | --- | --- | --- | --- |
| **Názov** | **Sériové číslo** | **Umiestnenie prístroja** | **Dátum inštalácie** | **Inventárne číslo** |
| CONSTELLATION Vision LXT | 1102095901X | Fakultná nemocnica Trenčín | 1.6.2017 | 2017/11127 |
| Očný mikroskop  LUXOR Lx3 | 1703129404X | Fakultná nemocnica Trenčín | 12.2.2019 | 2019/11267 |

**Článok III.**

**Rozsah a čas plnenia servisných prác**

1. V rámci servisnej starostlivosti sa poskytovateľ zaväzuje vykonávať tieto servisné práce:

* pravidelné preventívne prehliadky predpísané výrobcom prístrojov (PBTK) – min. 1x ročne;
* periodické preventívne údržby prístrojov (PMP/PMI) podľa pokynov výrobcu – min. 2x ročne;
* kontrolu bezpečnosti prístrojov;
* pravidelnú kontrolu kvality a parametrov obrazu (pokiaľ sú prístroje vybavené zobrazovacou jednotkou);
* prevedenie zálohovania SW nastavenia a údržby lokálnej DB;
* softwarovú aktualizáciu predpísanú výrobcom prístrojov;
* opakovanú skúšku elektrických prístrojov (DER) – min. 1x ročne;
* elektrické revízie prístrojov – min. 1x ročne;
* funkčne potrebné čistenie a mazanie;
* služby reaktívnej podpory – opravy porúch na prístrojoch;
* výmena dielov z dôvodu ich bežného opotrebenia;
* kontrolu všetkých prevádzkových a ochranných systémov podľa predpisov výrobcu prístrojov o výkone údržby (Service Test Procedure, STP);
* kontrolu všetkých mechanických a elektrických hodnôt prístrojov podľa prevádzkových predpisov výrobcu;
* vykonávanie všetkých bezpečnostných technických kontrol podľa všeobecne záväzných právnych predpisov, vydanie potvrdenia a dokumentácie servisného zásahu. Prístroje budú označený štítkom s dátumom ďalšej kontroly, rovnako bude dátum nasledujúcej kontroly uvedený aj v servisnom výkaze pravidelnej kontroly.

Súčasťou servisnej starostlivosti je aj bezplatná služba telefonickej podpory v pracovné dní v čase od 8:00 do 16:00 hod.

1. V rámci poskytovanej servisnej starostlivosti je zaručená bezplatná pravidelná prehliadka prístrojov v intervale 6 mesiacov.
2. Servisné práce nezahŕňajú:

* odstraňovanie porúch alebo poškodení spôsobených neodbornou manipuláciou, kolísaním napätia, výpadkom napájacieho napätia UPS trvajúcom dlhšie ako 20 minút, prepravou, modifikáciami, opravami a servisom vykonaným objednávateľom alebo tretími osobami, s výnimkou osôb autorizovaných na vykonávanie servisu, vonkajšími vplyvmi alebo vyššou mocou;
* odstraňovanie porúch, či poškodení spôsobených nedodržaním vonkajších podmienok v mieste používania, ktoré sú uvedené v Užívateľskom návode, kapitola Technické údaje. Ďalej služby nezahŕňajú odstraňovanie porúch alebo poškodení spôsobených zásobovacími systémami a používaním príslušenstva, náhradných dielov alebo pripojených prístrojov a pracovných nástavcov neschválených poskytovateľom;
* použité náhradné diely.

1. Opravy porúch a poškodení uvedených v bode 4. tohto článku zmluvy nespadajú do rozsahu poskytovaných servisných služieb a takéto služby, úkony a opravy budú objednávateľovi účtované osobitne.

**Článok IV.**

**Cena predmetu zmluvy**

1. Poskytovateľ bude za poskytovanie servisných služieb podľa článku II. a III. tejto zmluvy fakturovať objednávateľovi paušálne čiastky za jednotlivé prístroje podľa nasledujúceho bodu tohto článku tejto zmluvy, **mesačne.**
2. Splatnosť každej faktúry je 60 dní odo dňa jej doručenia objednávateľovi. Faktúra musí obsahovať náležitosti daňového dokladu podľa zákona č. 222/2004 Z. z. o dani z pridanej hodnoty v znení neskorších právnych predpisov. V prípade, ak faktúra nebude v súlade s platnými právnymi predpismi, vo faktúre budú uvedené nesprávne údaje a/alebo nebude obsahovať všetky uvedené náležitosti, objednávateľ je oprávnený takúto faktúru vrátiť poskytovateľovi spolu s označením nedostatkov, pre ktoré bola vrátená. Nová lehota splatnosti opravenej faktúry začne plynúť odo dňa preukázateľného doručenia opravenej faktúry objednávateľovi. Poskytovateľ je povinný vystaviť faktúru za servisné práce najneskôr do konca príslušného kalendárneho mesiaca.
3. Cena servisných prác dohodnutá v Prílohe č.1 zmluvy zahŕňa odmenu za vykonanie servisných a iných prác podľa čl. III ods. 1. a 2. zmluvy (všetky náklady a práce servisného technika spojené so servisnou starostlivosťou), celkové cestovné náklady od výjazdu servisného technika do sídla objednávateľa a späť, HW a SW náhradné diely, okrem komerčných upgrade, ktoré rozširujú funkciu prístroja, náklady na spotrebný a údržbový materiál použitý pri servisných prácach podľa čl. III zmluvy (minimálne, avšak nie výlučne 2 ks „Xenon výbojky 212-3338-501S“), náklady na údržbové sady, náklady na demontáž, odvoz a likvidáciu použitých náhradných dielov a spotrebného materiálu.

**Článok V.**

**Podmienky vykonávania servisných prác**

1. Preventívne prehliadky prístrojov budú vykonávané v termínoch a podľa pokynov výrobcu. Poskytovateľ je povinný každý termín preventívnej prehliadky prístroja dohodnúť s objednávateľom, a to minimálne 3 pracovné dni vopred.
2. Na základe písomných (alebo telefonicky a písomne potvrdených) hlásení objednávateľa poskytovateľovi o vzniku závady/ poruchy na prístroji, je poskytovateľ, resp. ním poverený servisný technik, v prípade závady/ poruchy na prístroji povinný zareagovať na hlásenie do 6 hodín od nahlásenia závady/poruchy, dostaviť sa fyzicky na opravu maximálne do 24 hodín od nahlásenia vady/poruchy. Poskytovateľ je povinný odstrániť závady/ poruchy na prístroji alebo zabezpečiť opravu prístroja, t. j. zabezpečiť jeho plné sfunkčnenie najneskôr do 48 hodín od nástupu servisného technika na opravu bez potreby náhradných dielov potrebných pre uvedenie prístroja do prevádzky, do 3 (troch) pracovných dní od nástupu servisného technika na opravu pri potrebe dodania náhradných dielov. Poskytovateľ sa zaväzuje akceptovať aj mailové hlásenia o vzniku závady/ poruchy na zariadení.
3. V prípade omeškania poskytovateľa s výkonom činností podľa tejto zmluvy, najmä podľa čl. V zmluvy má objednávateľ nárok na zaplatenie zmluvnej pokuty vo výške 50 Eur za každý aj začatý deň omeškania s činnosťou podľa zmluvy.
4. Poskytovateľ sa zaväzuje mať k dispozícii všetky originálne náhradné diely v potrebnom množstve, ktoré budú potrebné k prípadnej oprave závady/ poruchy, údržbe prístroja. Poskytovateľ zašle objednávateľovi pred opravou cenovú ponuku na náhradné diely na odsúhlasenie.
5. Oprávnená osoba objednávateľa za nahlasovanie závad/ porúch:

Libor Bordovský, referent referátu zdravotníckej techniky, e-mail: libor.bordovsky@fntn.sk, tel.č. +421905871792

Zodpovedná osoba poskytovateľa pre prevzatie hlásenia závad/ porúch:

......................., e-mail: ................................, mob.: ...............................

1. Výkon servisných prác bude realizovaný prostredníctvom autorizovaného servisného technika. Dokladom o riadnom vykonaní servisnej práce je pracovný výkaz s uvedeným označením prístroja (vrátane výrobného čísla), popisom závady, popisom vykonaných činností a zoznamom použitých náhradných dielov alebo spotrebného materiálu (vrátane objednávacích čísiel). Pracovný výkaz predloží servisný technik poskytovateľa osobne, ihneď po prevedení opravy alebo prehliadky, na potvrdenie zodpovedným pracovníkom objednávateľa (v poradí: vedúci oddelenia/kliniky a následne referent z referátu zdravotníckej techniky). V prípade vykonania odbornej prehliadky servisný technik vystaví protokol o odbornej prehliadke, ktorý bude doručený elektronicky na vopred oznámenú mailovú adresu referentovi z referátu technických činností objednávateľa a následne poštou objednávateľovi. V protokole budú uvedené hodnoty meracích zariadení v príslušných jednotkách, pokiaľ prístroj meracie zariadenie obsahuje.
2. Objednávateľ umožní poskytovateľovi prístup k prístrojom a vytvorí podmienky pre riadne vykonávanie servisných prác v mieste prevádzky prístrojov, v prípade zložitejších opráv, ktoré sa budú vykonávať v sídle poskytovateľa, sa objednávateľ zaväzuje poskytnúť potrebnú súčinnosť. Jednotlivé prístroje môže servisný technik poskytovateľa dopraviť do sídla poskytovateľa a po oprave ho doručiť objednávateľovi späť na náklady poskytovateľa.
3. Objednávateľ je povinný riadne poskytnuté servisné práce fyzicky, kvantitatívne a kvalitatívne prevziať od poskytovateľa a toto potvrdiť príslušnému pracovníkovi poskytovateľa (pracovné výkazy/dodacie listy).
4. Poskytovateľ poskytuje na servisné práce ním vykonané záruku v rozsahu 6 mesiacov, ktorá začína plynúť odo dňa vykonania príslušnej servisnej práce.
5. Poskytovateľ nezodpovedá za vady, poruchy a následné poškodenia prístroja vzniknuté z dôvodu nesprávnej obsluhy prístroja či poruchy prívodných vedení inštalovaných na príslušnom mieste používania prístroja (elektrina, voda, plyn, vzduch atď.).
6. Poskytovateľ zodpovedá objednávateľovi za škodu, ktorá mu vznikla v príčinnej súvislosti s porušením povinností zo strany poskytovateľa alebo tretej osoby, ktorú poskytovateľ poveril plnením zmluvy, s výnimkou prípadov, keď porušenie povinností bolo spôsobené okolnosťami vylučujúcimi zodpovednosť.
7. Objednávateľ je na účely odvrátenia alebo zmiernenia hroziacej škody povinný vykonať všetky opatrenia na odvrátenie alebo zmiernenie škody, spočívajúce najmä v povinnosti informovať poskytovateľa o vzniku skutočností, ktoré zapríčinia alebo môžu zapríčiniť škodu, za ktorú poskytovateľ zodpovedá. Poskytovateľ nie je povinný nahradiť škodu, ktorá vznikla tým, že objednávateľ túto povinnosť nesplnil, najmä škodu vzniknutú do doby splnenia povinnosti informovať o vzniku alebo možnosti vzniku škodovej udalosti.

**Čl. VI.**

**Ukončenie platnosti zmluvy**

1. Táto zmluva zaniká uplynutím doby, na ktorú bola uzatvorená alebo písomnou dohodou oboch zmluvných strán.
2. Túto zmluvu môže ukončiť ktorákoľvek zmluvná strana výpoveďou aj bez udania dôvodu. Výpovedná lehota je 2 mesiace a začína plynúť prvým dňom mesiaca nasledujúceho po mesiaci, v ktorom bola výpoveď doručená druhej zmluvnej strane.
3. Každá zmluvná strana môže od tejto zmluvy kedykoľvek odstúpiť na základe písomného a riadne zdôvodneného oznámenia o odstúpení od zmluvy, ak druhá zmluvná strana poruší svoje povinnosti vyplývajúce z tejto zmluvy a nezjedná nápravu takéhoto porušenia ani do 15 dní odo dňa doručenia písomnej výzvy na zjednanie nápravy. Odstúpenie od zmluvy sa v ostatnom riadi príslušnými ustanoveniami Obchodného zákonníka.

**Čl. VII.**

**Záverečné ustanovenia**

1. Táto zmluva sa uzatvára na dobu určitú, na 24 mesiacov od nadobudnutia jej účinnosti.
2. Táto zmluva nadobúda platnosť dňom jej podpisu oboma zmluvnými stranami. Zmluva je povinne zverejňovanou zmluvou v zmysle ustanovenia § 5a zákona č. 211/2000 Z.z. o slobodnom prístupe k informáciám v znení neskorších predpisov. Zmluvné strany berú na vedomie a súhlasia, že táto zmluva vrátane všetkých jej súčastí a príloh bude zverejnená v Centrálnom registri zmlúv, pričom účinnosť nadobúda v súlade s § 47a ods. 1 zákona č. 40/1964 Zb. Občiansky zákonník v znení neskorších predpisov (ďalej aj len ako „Občiansky zákonník“) dňom nasledujúcim po dni jej zverejnenia.
3. Zmluvné strany sa dohodli, že poskytovateľ v postavení veriteľa, pod sankciou neplatnosti právneho úkonu, nepostúpi akúkoľvek svoju pohľadávku z tejto zmluvy tretej osobe bez predchádzajúceho písomného súhlasu dlžníka - objednávateľa. Rovnakým spôsobom poskytovateľ pohľadávku voči objednávateľovi, pod sankciou neplatnosti právneho úkonu, nezabezpečí ručením treťou osobou alebo žiadnym iným právne prípustným spôsobom. Poskytovateľ, pod sankciou neplatnosti takého právneho úkonu, neposkytne práva k takejto pohľadávke tretej osobe. Písomný súhlas objednávateľa s týmito úkonmi je zároveň platný len za podmienky, že bol na tento úkon udelený predchádzajúci písomný súhlas Ministerstva zdravotníctva Slovenskej republiky. V prípade, že dôjde zo strany poskytovateľa k porušeniu tejto povinnosti a svoje práva a povinnosti z tejto zmluvy postúpi, resp. prijme ručenie tretej osobe bez súhlasu protistrany, bude sa takýto úkon považovať za absolútne neplatný a neúčinný voči objednávateľovi.
4. Táto zmluva sa vyhotovuje v 4 vyhotoveniach, z ktorých 1 vyhotovenie obdrží poskytovateľ a 3 objednávateľ.
5. Pokiaľ nebolo v tejto zmluve dojednané inak, riadia sa právne pomery z nej vyplývajúce a vznikajúce, Obchodným zákonníkom a ostatnými platnými právnymi predpismi Slovenskej republiky.
6. Zmluvné strany sa dohodli, že túto zmluvu je možné zmeniť alebo doplniť len formou písomných dodatkov, v súlade s § 18 ZVO, na ktorých platnosť sa vyžaduje, aby boli riadne potvrdené a podpísané oprávnenými zástupcami zmluvných strán. K návrhom dodatkov k tejto zmluve sa zmluvné strany zaväzujú vyjadriť písomne, v lehote 14 dní od doručenia návrhu dodatku. Po uvedenú dobu je týmto návrhom viazaná iba zmluvná strana, ktorá ho navrhla druhej strane.
7. Ak niektoré z ustanovení tejto zmluvy je alebo sa stane neplatným či neúčinným, nedotýka sa to ostatných ustanovení tejto zmluvy, ktoré zostávajú platné a účinné. Zmluvné strany sa v tomto prípade zaväzujú dohodou nahradiť neplatné alebo neúčinné ustanovenie novým platným a účinným ustanovením, ktoré najlepšie zodpovedá pôvodne zamýšľanému účelu neplatného alebo neúčinného ustanovenia.
8. V prípade, ak bude podľa tejto zmluvy potrebné doručovať druhej zmluvnej strane akúkoľvek písomnosť, doručuje sa táto písomnosť na adresu zmluvnej strany uvedenú v úvode zmluvy, dokiaľ nie je zmena adresy písomne oznámená zmluvnej strane, ktorá písomnosť doručuje. V prípade, ak sa písomnosť aj pri dodržaní týchto podmienok vráti nedoručená, zmluvné strany si dohodli, že účinky doručenia nastávajú tretím dňom po vrátení zásielky zmluvnej strane, ktorá zásielku doručuje.
9. Zmluvné strany vyhlasujú, že táto zmluva, ako aj jej časti a informácie, dáta a skutočnosti nadobudnuté niektorou zo zmluvných strán na základe a/alebo v spojení s touto Zmluvou, nemôžu byť sprístupnené tretím osobám bez predchádzajúceho písomného súhlasu ďalšej zmluvnej strany. Každá zo Zmluvných strán berie na vedomie, že za dôverné informácie sa v právnom vzťahu založenom touto zmluvou považujú informácie, ktorých obsahom sú majetkové pomery ďalšej zmluvnej strany a všetky ďalšie informácie, ktoré vypovedajú o osobnom a majetkovom postavení zmluvnej strany, o predmete Zmluvou dojednaného obchodu a iné informácie, ktoré sú mu objektívne spôsobilé privodiť ujmu alebo narušiť intímnu sféru zmluvnej strany. Každá zo zmluvných strán je povinná zachovávať mlčanlivosť o dôverných informáciách a chrániť ich pred neoprávneným, úplným alebo čiastočným, sprístupnením tretím osobám bez predchádzajúceho písomného súhlasu dotknutej zmluvnej strany. Povinnosť mlčanlivosti sa neaplikuje v prípade, ak zmluvná strana zodpovedne preukáže, že:

* je povinná predmetnú dôvernú informáciu sprístupniť na základe zákona alebo
* dôverná informácia sa stala všeobecne známa.

1. V prípade, ak zmluvná strana má v úmysle dôvernú informáciu sprístupniť, je povinná o tom bez zbytočného odkladu informovať vopred ďalšiu zmluvnú stranu. Za porušenie povinnosti mlčanlivosti sa nepovažuje, ak je dôverná informácia sprístupnená v potrebnom rozsahu právnemu zástupcovi, daňovému poradcovi alebo audítorovi zmluvnej strany, ak tieto osoby budú preukázateľne zaviazané zmluvnou stranou k povinnosti mlčanlivosti. Za porušenie povinnosti zachovávať mlčanlivosť podľa tejto zmluvy sa nepovažuje ani poskytnutie informácií orgánom štátnej správy, samosprávy, prokuratúry alebo iným právnickým osobám a fyzickým osobám, ktorým zákon zveruje rozhodovanie o právach a povinnostiach, za podmienky, že poskytnutie informácie súvisí s činnosťou subjektu, ktorému sa informácia poskytuje. Za porušenie povinnosti zachovávať mlčanlivosť sa tiež nepovažuje poskytnutie informácií tam, kde to prikazuje právny poriadok Slovenskej republiky. Povinnosť mlčanlivosti podľa tohto odseku platí aj po zániku tejto Zmluvy.
2. Zmluvné strany sa zaväzujú, že sa budú počas realizácie tejto zmluvy oboznamovať o všetkých skutočnostiach spôsobilých mať vplyv na realizáciu práv a povinností vyplývajúcich z právnych vzťahov založených touto zmluvou. Zmluvné strany sa tiež zaväzujú, že bez zbytočného odkladu, najneskôr však v lehote 30 dní, sa budú vzájomne oboznamovať o všetkých skutočnostiach spôsobilých mať vplyv na práva a právom chránené záujmy inej zmluvnej strany.
3. Zmluvné strany sa zaväzujú, že si budú počas realizácie tejto zmluvy poskytovať všetku vzájomnú súčinnosť potrebnú k dosiahnutiu splnenia oprávnení a záväzkov vyplývajúcich z tejto zmluvy. Súčinnosť si budú poskytovať bezprostredne po tom, čo budú inou zmluvnou stranou na jej poskytnutie vyzvané.
4. Zmluvné strany vyhlasujú, že ich zmluvná voľnosť nie je obmedzená, ich zmluvné prejavy sú určité a zrozumiteľné. Zmluva je uzavretá za vzájomne dohodnutých podmienok, nie v tiesni, omyle alebo za nápadne nevýhodných podmienok.

14. Neoddeliteľnými súčasťami tejto zmluvy sú:

1. Príloha č. 1 – Rozsah servisných úkonov požadovaných v rámci pozáručného servisu a pravidelnej údržby
2. Príloha č. 2 – Cenová ponuka
3. Príloha č. 3 - Vyhlásenie uchádzača o subdodávateľoch
4. Príloha č. 4a a 4b – Skupina dodávateľ (len v prípade ak bude uplatniteľná)

V ..................... dňa V Trenčíne dňa

**Poskytovateľ: Objednávateľ:**

----------------------------------------- --------------------------------------

Ing. Michal Plesník

riaditeľ

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |